CELEX: 52017PC0068
Language: sk
Date: 2017-02-22
Title: Návrh NARIADENIE RADY, ktorým sa mení NARIADENIE RADY (EÚ) č. 560/2014 zo 6. mája 2014 o zriadení spoločného podniku pre priemyselné odvetvia využívajúce biologické materiály

EURÓPSKA KOMISIA
            V Bruseli22. 2. 2017
            COM(2017) 68 final
            2017/0024(NLE)
            Návrh
            NARIADENIE RADY,
            ktorým sa mení NARIADENIE RADY (EÚ) č. 560/2014 zo 6. mája 2014 o zriadení spoločného podniku pre priemyselné odvetvia využívajúce biologické materiály 
            (Text s významom pre EHP)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Spoločný podnik pre priemyselné odvetvia využívajúce biologické materiály (ďalej len „spoločný podnik BBI“) je orgán poverený vykonávaním verejno-súkromného partnerstva
                  1
               , ktorého členovia sú na jednej strane Únia zastúpená Komisiou a na druhej strane konzorcium pre priemyselné odvetvia využívajúce biologické materiály (ďalej len „BIC“)
                  2
               . Spoločný podnik BBI bol zriadený nariadením Rady (EÚ) č. 560/2014 (ďalej len „nariadenie Rady“) na účely vykonávania spoločnej technologickej iniciatívy v priemyselných odvetviach využívajúcich biologické materiály (ďalej len „iniciatíva BBI“) do 31. decembra 2024. Stanovy spoločného podniku BBI sú priložené k nariadeniu Rady č. 560/2014 (ďalej len „stanovy“).
            
            
               Podľa článku 3 nariadenia Rady by príspevok Únie na administratívne a prevádzkové náklady spoločného podniku BBI mal dosahovať výšku až 975 miliónov EUR. Príspevok by mal byť rozdelený takto: 
            
            
               – nie viac než 29,25 milióna EUR, pozostávajúcich z finančných
                  3
                príspevkov na administratívne náklady spoločného podniku BBI
                  4
                a
            
            
               – najmenej 945,75 milióna EUR, pozostávajúcich z finančných príspevkov na prevádzkové náklady spoločného podniku BBI4 (ďalej len „príspevok EÚ“).
            
            
               Podľa článku 4 nariadenia Rady by príspevok BIC alebo jeho zakladajúcich subjektov na administratívne a prevádzkové náklady spoločného podniku BBI mal dosahovať výšku až 2 730 miliónov EUR. Príspevok by mal byť rozdelený takto: 
            
            
               – nie viac než 29,25 milióna EUR, pozostávajúcich z finančných príspevkov na administratívne náklady spoločného podniku BBI
                  5
               ,
            
            
               – aspoň 182,5 milióna EUR pozostávajúcich z finančných príspevkov na prevádzkové náklady spoločného podniku BBI
                  6
               ,
            
            
               – nešpecifikovaná suma
                  7
                pozostáva z nepeňažných príspevkov
                  8
                na vykonávanie nepriamych opatrení
                  9
                (uvádza sa aj ako nepeňažné príspevky na prevádzkové náklady, ďalej len „IKOP“), a
            
            
               – aspoň 1 755 miliónov EUR z nepeňažných príspevkov na vykonávanie doplnkových činností (ďalej len „IKAA“)
                  10
               .
            
            
               
                  Súčasný návrh na zmenu sa týka právnych osobitostí finančného príspevku uvedeného v článku 12 ods. 3 písm. b) a v článku 12 ods. 4 stanov priložených k nariadeniu Rady č. 560/2014.
               
            
            
               V súlade s článkom 12 ods. 3 písm. b) a s článkom 12 ods. 4 stanov by finančný príspevok na prevádzkové náklady vo výške aspoň 182,5 milióna EUR mal poskytnúť BIC
                  11
                do 31. decembra 2024
                  12
               . Okrem toho z článku 12 ods. 3 písm. b) a článku 12 ods. 5 stanov v spojenej interpretácii vyplýva, že tento finančný príspevok z BIC by mal byť zahrnutý do rozpočtu spoločného podniku BBI (na programovej úrovni). V súlade s článkom 12 ods. 5 stanov finančné príspevky členov na prevádzkové náklady predstavujú zdroje spoločného podniku BBI, ktoré sa majú zahrnúť do jeho rozpočtu. A v súlade s článkom 12 ods. 3 písm. b) stanov sa má časť prevádzkových nákladov spoločného podniku BBI uhradiť z finančného príspevku členov iných ako Únia. Posledné uvedené ustanovenie neodkazuje na zakladajúce subjekty členov iných ako Únia, ktoré sa podieľajú na vykonávaní nepriamych opatrení financovaných spoločným podnikom BBI a ktoré by mohli poskytnúť finančné príspevky priamo na takéto nepriame akcie (na projektovej úrovni).
            
            
               Z pododdielu 3.2.5 legislatívneho finančného výkazu, ktorý je sprievodným dokumentom k návrhu nariadenia Rady o spoločnom podniku BBI z 10. júla 2013
                  13
               , vyplýva, že zákonodarca očakáva finančné príspevky na prevádzkové náklady vo výške 17,5 milióna EUR od priemyselného odvetvia, ktoré sa majú ročne zaradiť do rozpočtu spoločného podniku BBI.
            
            
               BIC uznalo povinnosť poskytnúť finančný príspevok vo výške aspoň 182,5 milióna EUR do 31. decembra 2024, ale skonštatovalo ťažkosti so spôsobom úhrady
                  14
               . Pre mnohých členov BIC je poskytovanie finančného príspevku na programovej úrovni komerčne neudržateľné, pretože neponúka žiadne zaručené výnosy ako kompenzáciu (napr. výsledky projektov a súvisiace práva duševného vlastníctva) a mohlo by viesť k výhodám pre konkurentov, ktorí sa zúčastňujú na projektoch financovaných spoločným podnikom BBI
                  15
               . Preto BIC navrhlo alternatívny spôsob poskytovania finančného príspevku: možnosť, aby jeho členovia poskytovali finančné príspevky priamo, na projektovej úrovni
                  16
               . Tento spôsob úhrady by podporil finančnú účasť členov BIC, lebo by mohli mať prístup k výsledkom projektov, ktoré sú vyhradené len pre účastníkov projektu.
            
            
               Európska komisia posúdila návrh BIC a skontrolovala, či (a do akej miery) vplývajú na záujem Únie údajné ťažkosti BIC plniť si povinnosť finančne prispievať do spoločného podniku BBI. Po prvé, Európska komisia mohla jednoducho zamietnuť tvrdenia BIC a usúdiť, že nie je v jej právomoci sledovať záujem súkromného člena spoločného podniku, že súlad s jestvujúcim právnym rámcom je povinný a že v opačnom prípade by sa uplatňovali sankcie stanovené v nariadení Rady
                  17
               . To by však malo negatívny vplyv na cieľ spoločného podniku BBI, teda realizovať činnosti formou spolupráce medzi zainteresovanými stranami v rámci celých hodnotových reťazcov využívajúcich biologické materiály vrátane MSP, výskumných a technologických centier a univerzít
                  18
               . Preto sa útvary Komisie rozhodli zaujať proaktívny postoj a túto otázku hĺbkovo posúdili, pričom sa usilovali určiť čo najlepšie dostupné následné opatrenia, ktoré by mohli prijať. To spočívalo v analýze možných legislatívnych a nelegislatívnych opatrení, ktorá viedla k záveru, že je potrebná formálna zmena právneho rámca. 
            
            
               S cieľom zabezpečiť, aby táto zmena nijako neovplyvnila pôvodné ciele nariadenia Rady, útvary Európskej komisie určili ciele, na ktorých stojí povinnosť poskytovať finančný príspevok: 1. zabezpečiť poskytovanie minimálneho súkromného finančného príspevku na prevádzkové náklady iniciatívy spoločného podniku BBI prijatím záväzku zo strany jeho súkromného člena; 2. zabezpečiť minimálny pákový efekt príspevkov zo strany Únie; a, čo je veľmi dôležité, 3. podporovať rozvoj odvetvia biohospodárstva sprístupňovaním finančných prostriedkov, ktoré sú k dispozícii pre výskumné a inovačné opatrenia v tejto oblasti. Pokiaľ ide o prvý cieľ, záväzok finančne sa spolupodieľať prijali najmä členovia BIC z odvetvia lesného hospodárstva
                  19
               , ktorí vzhľadom na ich obchodný model nemôžu produkovať nepeňažné príspevky na prevádzkové náklady a môžu sa na spoločnom podniku BBI podieľať len finančne. Pokiaľ ide o tretí cieľ, na výskumné a inovačné opatrenia bol vyčlenený príspevok 150 miliónov EUR (z očakávaného finančného príspevku z BIC vo výške 182,5 milióna EUR)
                  20
                (hlavnými príjemcami sú predstavitelia akademickej obce a MSP). 
            
            
               Vzhľadom na logiku povinnosti poskytovať finančné príspevky sa útvary Európskej komisie usilovali identifikovať možné režimy, ako tento finančný príspevok možno poskytnúť. V tejto súvislosti sa ako konštruktívna ukázala porovnávacia analýza nariadenia Rady s právnymi rámcami vytvorenými pre ostatné spoločné podniky
                  21
               . Finančný príspevok členov iných ako Únia bol identifikovaný len v nariadení, ktorým sa zriaďuje spoločný podnik pre iniciatívu pre inovačné lieky 2 (ďalej len „IMI2“)
                  22
               . Na rozdiel od nariadenia o spoločnom podniku BBI nariadenie o IMI2 nezahŕňa povinnosť poskytovať finančné príspevky. Pre členov iných ako Únia predstavuje len voliteľnú možnosť. Tento finančný príspevok na spoločný podnik IMI2 sa môže poskytovať na programovej aj projektovej úrovni. Okrem toho treba poznamenať, že v praxi prebieha poskytovanie príspevkov na programovej úrovni IMI2 cez trusty a charitatívne organizácie, ktoré prirodzene fungujú ako verejní poskytovatelia financovania (napr. Bill & Melinda Gates Foundation, Welcome Trust), zatiaľ čo zakladajúce a pridružené subjekty EFPIA (ekvivalent členov BIC v IMI2) poskytujú finančné príspevky na projektovej úrovni. Závery tejto porovnávacej analýzy sú teda takéto: 1. požiadavka poskytovať finančný príspevok len na programovej úrovni sa týka výlučne spoločného podniku BBI; 2. súčasný model spoločného podniku BBI je adekvátny na posilnenie spolupráce s trustami a charitatívnymi organizáciami, a najmä 3. rámec spoločného podniku BBI by sa mal prispôsobiť, keďže má spolupracovať aj s komerčnými podnikmi.
            
         
         
            
               Keďže Európska komisia je subjektom zodpovedným za presadzovanie všeobecného záujmu Únie a organizáciu vhodných iniciatív na tento účel
                  23
                a keďže zároveň berie na vedomie ťažkosti BIC s poskytovaním finančného príspevku v režime stanovenom nariadením Rady, navrhuje upraviť pôvodné znenie nariadenia Rady, a to zavedením možnosti poskytovania finančných príspevkov na projektovej úrovni, teda nad rámec existujúceho spôsobu úhrady na úrovni programovej. Toto riešenie je účinnou odpoveďou na situáciu a smeruje k dosiahnutiu pôvodných cieľov nariadenia Rady tým, že členovia BIC budú môcť dodržať svoj pôvodný záväzok. Toto riešenie je podobné ako v prípade spoločného podniku IMI2, kde členovia iní ako Únia môžu uhrádzať finančné príspevky buď na programovej úrovni, čo sa bežne deje pri trustoch a charitatívnych organizáciách, alebo na úrovni projektovej, čo je režim, ktorý používajú komerčné subjekty.
            
            
               Navrhovaný pozmeňujúci návrh nie je súčasťou programu REFIT.
            
            
               •Súlad s existujúcimi ustanoveniami v tejto oblasti politiky
            
            
               
                  Cieľom tohto návrhu je zlepšiť ustanovenia nariadenia Rady a ešte viac ich zjednodušiť v záujme dosiahnutia jeho cieľov. Preto je tento návrh na zmenu úplne v súlade s pôvodnými cieľmi spoločného podniku BBI a s existujúcimi politickými ustanoveniami. 
               
            
            
               •Súlad s ostatnými politikami Únie
            
            
               Spoločný podnik BBI vytvára „úzke synergie s ďalšími programami Únie v oblastiach, ako sú vzdelávanie, životné prostredie, konkurencieschopnosť a MSP, ako aj s fondmi v rámci politiky súdržnosti a politiky rozvoja vidieka, ktoré môžu konkrétne pomôcť posilniť výskumné a inovačné schopnosti na úrovni jednotlivých štátov a regiónov v súvislosti so stratégiami inteligentnej špecializácie“
                  24
               .
            
            
               Význam (zriadenia) verejno-súkromného partnerstva v priemyselných odvetviach využívajúcich biologické materiály v podobe spoločnej technologickej iniciatívy bol zdôraznený v niekoľkých oznámeniach Komisie, ako napríklad Inovácie pre udržateľný rast: biohospodárstvo pre Európu
                  25
               , Za obnovu európskeho priemyslu
                  26
               , Verejno-súkromné partnerstvá v rámci programu Horizont 2020: účinný nástroj zabezpečenia inovácie a rastu v Európe
                  27
                a európske partnerstvo v oblasti inovácií zamerané na poľnohospodársku produktivitu a udržateľnosť
                  28
               .
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právny základ tohto návrhu na zmenu spočíva v článkoch 187 a 188 Zmluvy o fungovaní Európskej únie (ďalej len „ZFEÚ“). 
            
            
               •Subsidiarita (v prípade inej ako výlučnej právomoci) 
            
            
               Iniciatíva nepatrí do žiadnej z výlučných právomocí explicitne prevedených na EÚ. Len EÚ však dokáže upraviť právny rámec spoločného podniku zriadeného v súlade s článkami 187 a 188 ZFEÚ. Členské štáty nemôžu samostatne meniť právny rámec orgánu EÚ. 
            
            
               •Proporcionalita
            
            
               
                  Cieľom tohto návrhu na zmenu je prispôsobiť ustanovenia nariadenia Rady tak, aby poskytli členom BIC praktickú možnosť splniť si povinnosť poskytovať finančný príspevok. Tento návrh nemá žiadny dodatočný vplyv okrem toho, ktorý bol pôvodne plánovaný v nariadení Rady. Navrhované opatrenie teda neprekračuje rámec toho, čo je nevyhnutné na uspokojivé dosiahnutie jeho cieľa, a to so zreteľom na jeho obsah i formu, čo je v súlade so zásadou proporcionality.
               
            
            
               •Výber nástroja
            
            
               Prebehla analýza regulačných a neregulačných opatrení a poukázala na potrebu formálnej zmeny nariadenia Rady. Preto vzhľadom na absenciu akejkoľvek možnosti výkladu nariadenia Rady, ktorá by umožnila poskytovanie finančného príspevku na úrovni projektu, je jedinou dostupnou možnosťou zmena nariadenia Rady. 
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Nariadenie Rady nadobudlo účinnosť v júni 2014 a priebežné hodnotenie spoločného podniku BBI je naplánované na 30. júna 2017. Preto v súvislosti s nariadením Rady zatiaľ neboli vykonané žiadne hodnotenia ex post ani kontroly vhodnosti.
               
            
            
               •Konzultácie so zainteresovanými stranami
            
         
         
            
               Európska komisia v rámci vykonávania spoločného podniku BBI neustále operatívne komunikuje s BIC, jeho členmi a programovou kanceláriou spoločného podniku BBI. Režim poskytovania finančného príspevku zo strany BIC členov bol predmetom viacerých kôl konzultácií a diskusií. 
            
            
               •Získavanie a využívanie expertízy
            
            
               Európska komisia sa pri riešení problematiky finančného príspevku členov BIC neopierala o žiadnu externú expertízu. 
            
            
               •Posúdenie vplyvu
            
            
               
                  Cieľom tohto návrhu zmeny je prispôsobiť nariadenie Rady tak, aby bolo možné v plnej miere dosiahnuť vplyv, ktorý sa od neho pôvodne očakával. Preto tento návrh na zmenu nemá žiaden ďalší vplyv okrem toho, ktorý sa mal dosiahnuť samotným pôvodným nariadením Rady. 
               
               
                  Okrem toho podľa súboru nástrojov pre lepšiu právnu reguláciu
                     29
                   nie je potrebné posúdenie vplyvu, ak má Komisia na výber len obmedzené alebo žiadne možnosti. Ako sa vysvetľuje vyššie, možnosti Európskej komisie v tomto konkrétnom prípade sú obmedzené, keďže iba „technicky“ mení predchádzajúce politické rozhodnutie, ktoré už bolo predmetom posúdenia vplyvu, špecifikovaním technických podrobností s obmedzenou mierou voľného konania. Preto si táto iniciatíva nevyžaduje posúdenie vplyvu.
               
            
            
               •Regulačná vhodnosť a zjednodušenie
            
            
               Navrhovaný pozmeňujúci návrh nie je súčasťou programu REFIT.
            
            
               S cieľom zhodnotiť jeho vplyv na regulačné a administratívne zaťaženie treba na jednej strane opísať pôvodný rámec vytvorený nariadením Rady a na strane druhej rámec predpokladaný týmto návrhom. 
            
            
               V záujme dodržania požiadaviek stanovených v nariadení Rady musia členovia BIC jednotlivo poskytovať finančné príspevky BIC v súlade s pravidlami dohodnutými v konzorciu. BIC vyberá jednotlivé finančné príspevky od svojich členov, eviduje ich v účtovníctve a poskytuje finančné príspevky
                  30
                spoločnému podniku BBI. Spoločný podnik BBI ich v účtovníctve eviduje ako prevádzkový rozpočet
                  31
                spolu s príspevkami, ktoré dostáva od Únie (čo tvorí príspevok spoločného podniku BBI na nepriame opatrenia). 
            
            
               V rámci každodennej prevádzkovej činnosti spoločný podnik BBI posudzuje náklady vynaložené a vykázané príjemcami projektov financovaných spoločným podnikom BBI. Po schválení oprávnených nákladov (v súlade s platným právnym rámcom, najmä pravidlami účasti v programe Horizont 2020
                  32
                a s dohodami o grante uzatvorenými medzi spoločným podnikom BBI a príjemcami projektov) spoločný podnik BBI rozdeľuje projektom príspevok zo strany spoločného podniku BBI. Príjemcovia evidujú príspevok zo spoločného podniku BBI v účtovníctve v súlade s vnútroštátnymi právnymi predpismi v ich krajinách a so svojimi bežnými účtovnými postupmi. 
            
            
               V súlade s týmto návrhom členovia BIC budú mať možnosť naďalej poskytovať finančné príspevky na programovej úrovni, ako sa uvádza vyššie. Okrem toho členovia BIC zúčastňujúci sa na projekte spoločného podniku BBI budú mať možnosť previesť finančný príspevok priamo na iného účastníka toho istého projektu, ako sa uvádza v opise opatrenia v súlade s pravidlami, na ktorých sa vzájomne dohodnú obe strany (dohoda o konzorciu), a v súlade s príslušným právnym rámcom. Účastníci evidujú finančné príspevky v účtovníctve v súlade s ich vnútroštátnymi právnymi predpismi a so svojimi bežnými účtovnými postupmi. 
            
            
               Porovnávací prehľad z oboch rámcov je uvedený v tejto tabuľke:
            
            
                     
                        Súčasný rámec
                     
                  
                  
                     
                        Navrhovaná alternatíva
                     
                  
               
                     
                        prevody finančných prostriedkov od členov BIC do BIC
                     
                  
                  
                     
                        prevody finančných prostriedkov od členov BIC príjemcom projektov
                     
                  
               
                     
                        účtovníctvo BIC
                     
                  
                  
                     
                  
               
                     
                        prevod finančných prostriedkov z BIC do spoločného podniku BIC
                     
                  
                  
                     
                  
               
                     
                        účtovníctvo spoločného podniku BBI
                     
                  
                  
                     
                  
               
                     
                        (po posúdení oprávnených nákladov) 
                     
                     
                        prevody finančných prostriedkov zo spoločného podniku BBI príjemcom projektov
                     
                  
                  
                     
                  
               
                     
                        účtovníctvo na strane príjemcov v súlade s ich vnútroštátnymi právnymi predpismi a bežnými účtovnými postupmi
                     
                  
                  
                     
                        účtovníctvo na strane príjemcov v súlade s ich vnútroštátnymi právnymi predpismi a bežnými účtovnými postupmi
                     
                  
               
               Tento návrh zníži administratívnu záťaž BIC a spoločného podniku BBI, pokiaľ ide o ich úlohu sprostredkovateľov medzi členmi BIC, ktorí sú povinní poskytovať finančné príspevky, a účastníkmi projektu. BIC však v konečnom dôsledku zostane zodpovedné za podávanie správ o súhrnnom počte finančných príspevkov svojich členov, ako je stanovené v článku 4 ods. 3 nariadenia o spoločnom podniku BBI.
            
            
               Do vzorovej dohody o grante spoločného podniku BBI sa zavedú príslušné zmeny na základe podobného riešenia použitého vo vzorovej dohode o grante spoločného podniku IIL2.
            
            
               Plánovaný systém sa už po prvýkrát zaviedol v spoločnom podniku IIL
                  33
                a v súčasnosti sa používa aj v rámci spoločného podniku IIL 2. 
            
            
               •Základné práva
            
            
               
                  Tento návrh na zmenu nemá nijaké dôsledky na ochranu základných práv.
               
               
                  4.
                        VPLYV NA ROZPOČET
               
            
         
         
            
               
                  Tento návrh na zmenu nemá žiaden vplyv na rozpočet. 
               
               
                  Ako sa vysvetľuje vyššie, súčasný právny rámec veľmi sťažuje členom BIC, aby ho dodržiavali, a preto by vplyv na rozpočet malo práve nenavrhnutie zmeny. Z konkrétnejšieho hľadiska by nedodržiavanie právneho rámca zo strany členov iných ako Únia spôsobilo finančné sankcie, ako sa uvádza v článku 4 ods. 5 nariadenia Rady, ktorý sa okrem iného týka zníženia finančného príspevku Únie pre iniciatívu spoločného podniku BBI. Zníženie rozpočtu by ovplyvnilo hlavne akademickú obec a dotknuté MSP, keďže tento finančný príspevok bol vyhradený najmä na výskumné a inovačné opatrenia (pričom akademická obec a MSP sú hlavnými príjemcami, ktorí poberajú finančné prostriedky
                     34
                  ).
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               
                  Konkrétny plán vykonávania tohto pozmeňujúceho návrhu nie je potrebný, lebo zmenené nariadenie Rady by sa vykonávalo – rovnako to pôvodné – prostredníctvom projektov, ktoré vybral spoločný podnik BBI na základe otvorených a konkurenčných výziev na predkladanie návrhov. Plán vykonávania nebol stanovený ani pri počiatočnom prijatí nariadenia Rady.
               
            
            
               •Vysvetľujúce dokumenty (v prípade smerníc)
            
            
               
                  Tento návrh na zmenu sa týka nariadenia Rady, ktoré je záväzné v celom rozsahu a priamo uplatniteľné v každom členskom štáte. Preto sa nepožaduje žiadny vysvetľujúci dokument.
               
            
            
               •Podrobné vysvetlenie konkrétnych ustanovení návrhu
            
            
               
                  Tento návrh na zmenu obsahuje jeden významný článok, ktorý bude mať takýto vplyv:
               
               
                  – Zavedenie nového spôsobu úhrady finančného príspevku uvedeného v článku 12 ods. 3 písm. b) stanov priložených k nariadeniu Rady, a to navyše k existujúcemu spôsobu úhrady. 
               
               
                  – Poskytovať finančné príspevky bude možné dvoma spôsobmi: ich prevodom z BIC do spoločného podniku BBI (tak ako predtým) a/alebo tým, že sa prevedú priamo od člena BIC inému príjemcovi projektu.
               
               
                  – Zvýšenie počtu strán, ktoré môže poskytnúť finančný príspevok uvedený v článku 12 ods. 3 písm. b) stanov priložených k nariadeniu Rady. Okrem „členov iných ako Únia“ (t. j. BIC ako samostatný subjekt) budú aj jeho „zakladajúce subjekty“ (t. j. členovia BIC) mať možnosť poskytovať finančný príspevok.
               
               
                  – Zachovanie záväzku dosiahnuť celkový finančný cieľ stanovený v článku 12 ods. 4 stanov priložených k nariadeniu Rady. 
               
               
                  – Umožnenie členom BIC podávať prostredníctvom BCI správy o finančných prostriedkoch, ktoré poskytli na projektovej úrovni spoločnému podniku BBI.
               
            
            
               2017/0024 (NLE)
            
            
               Návrh
            
            
               NARIADENIE RADY,
            
            
               ktorým sa mení NARIADENIE RADY (EÚ) č. 560/2014 zo 6. mája 2014 o zriadení spoločného podniku pre priemyselné odvetvia využívajúce biologické materiály 
            
            
               (Text s významom pre EHP)
            
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 187 a článok 188 prvý odsek,
            
            
               so zreteľom na návrh Európskej komisie,
            
            
               so zreteľom na stanovisko Európskeho parlamentu
                  35
               , 
            
            
               so zreteľom na stanovisko Európskeho hospodárskeho a sociálneho výboru
                  36
               ,
            
            
               keďže:
            
            
               (1)Nariadením Rady (EÚ) č. 560/2014(
                  37
               ) sa zriadil spoločný podnik pre priemyselné odvetvia využívajúce biologické materiály („ďalej len spoločný podnik BBI“). 
            
            
               (2)V článku 12 ods. 4 stanov spoločného podniku BBI stanovených v prílohe k nariadeniu (EÚ) č. 560/2014 (ďalej len „stanovy“) sa uvádza, že finančný príspevok členov spoločného podniku BBI iných ako Únia na prevádzkové náklady je najmenej 182 500 000 EUR na obdobie stanovené v článku 1 nariadenia (EÚ) č. 560/2014, t. j. od založenia spoločného podniku BBI do 31. decembra 2024. 
            
            
               (3)Konzorcium pre priemyselné odvetvia využívajúce biologické materiály Aisbl (ďalej len „BIC“), ktoré je členom spoločného podniku BBI a je členom iným než Únia, je naďalej pripravené prispievať na prevádzkové náklady spoločného podniku BBI vo výške stanovenej v článku 12 ods. 4 stanov. Navrhlo však alternatívny spôsob financovania prostredníctvom finančných príspevkov jeho zakladajúcich subjektov na úrovni nepriamych opatrení.
            
            
               (4)Cieľ iniciatívy BBI, ktorým je realizovať činnosti formou spolupráce medzi zainteresovanými stranami v rámci celých hodnotových reťazcov využívajúcich biologické materiály vrátane MSP, výskumných a technologických centier a univerzít, možno dosiahnuť len tak, že BIC a jeho zakladajúcim subjektom sa umožní poskytovať finančný príspevok nielen vo forme platieb spoločnému podniku BBI, ale aj vo forme finančných príspevkov na nepriame opatrenia financované spoločným podnikom BBI.
            
            
               (5)Preto treba zmeniť stanovy s cieľom umožniť BIC a jeho zakladajúcim subjektom poskytovať finančný príspevok v celej výške uvedenej v článku 12 ods. 4 stanov, a tak umožniť, aby sa tieto príspevky neposkytovali len ako platby spoločnému podniku BBI, ale aj ako finančné príspevky na nepriame opatrenia financované spoločným podnikom BBI a aby sa oznamovali spoločnému podniku BBI,
            
            
               PRIJALA TOTO NARIADENIE:
            
            
               Článok 1
            
            
               Článok 12 stanov spoločného podniku pre priemyselné odvetvia využívajúce biologické materiály, ako je stanovený v prílohe k nariadeniu Rady (EÚ) č. 560/2014, sa mení takto:
            
            
               Odsek 3 písm. b) sa nahrádza takto: 
            
            
               „b) finančných príspevkov členov iných ako Únia alebo ich zakladajúcich subjektov;“ 
            
            
               Odsek 4 sa nahrádza takto: 
            
            
               „4. Finančné príspevky členov iných ako Únia alebo ich zakladajúcich subjektov na prevádzkové náklady uvedené v odseku 3 písm. b) sú najmenej 182 500 000 EUR na obdobie uvedené v článku 1 tohto nariadenia.
            
            
               Tieto finančné príspevky sa uhrádzajú ako platby spoločnému podniku BBI alebo ako finančné príspevky na nepriame opatrenia financované spoločným podnikom BBI.“
            
            
               Článok 2
            
            
               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            
         
         
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Článok 1 nariadenia Rady č. 560/2014.
               
               
                  
                     (2)
                  Článok 2 stanov priložených k nariadeniu Rady č. 560/2014.
               
               
                  
                     (3)
                  Pojem „finančný príspevok“ sa vzťahuje na príspevky vyplatené v hotovosti. 
               
               
                  
                     (4)
                  Článok 3 ods. 1 nariadenia Rady č. 560/2014 v spojení s článkom 12 ods. 2 stanov priložených k nariadeniu Rady č. 560/2014.
               
               
                  
                     (5)
                  Článok 4 ods. 2 písm. a) nariadenia Rady č. 560/2014 v spojení s článkom 12 ods. 2 stanov priložených k nariadeniu Rady č. 560/2014.
               
               
                  
                     (6)
                  Článok 4 ods. 2 písm. a) nariadenia Rady č. 560/2014 v spojení s článkom 12 ods. 3 písm. b) a článkom 12 ods. 4 stanov priložených k nariadeniu Rady č. 560/2014.
               
               
                  
                     (7)
                  Hoci táto suma nie je výslovne špecifikovaná, jej minimálny požadovaný prah bude stanovený na konci fungovania spoločného podniku BBI odpočítaním od minimálnej prahovej hodnoty vo výške 2 730 mil. EUR, za predpokladu uhradenia všetkých ostatných príspevkov. 
               
               
                  
                     (8)
                  Pojem „nepeňažný“ odkazuje na príspevok, ktorý sa uhrádza vo forme tovaru a/alebo služieb, a nie v hotovosti. 
               
               
                  
                     (9)
                  Článok 4 ods. 2 písm. a) nariadenia Rady č. 560/2014 v spojení s článkom 12 ods. 3 písm. c) stanov priložených k nariadeniu Rady č. 560/2014.
               
               
                  
                     (10)
                  Nepeňažné príspevky na doplnkové činnosti, ktoré sú vymedzené v článku 4 ods. 2 písm. b) nariadenia Rady 560/2014.
               
               
                  
                     (11)
                  BIC je jediným „členom iným ako Únia“.
               
               
                  
                     (12)
                  Obdobie stanovené v článku 1 trvá „do 31. decembra 2024“.
               
               
                  
                     (13)
                  Návrh nariadenia Rady o spoločnom podniku v odvetviach biopriemyslu [COM(2013) 496)].
               
               
                  
                     (14)
                  Počas finančných rokov 2014, 2015 a 2016 bola na programovej úrovni poskytnutá zo strany BIC suma 0,75 milióna EUR. 
               
               
                  
                     (15)
                  Konkurentom člena BIC nemožno zamedziť v účasti na projekte financovanom spoločným podnikom BBI, lebo by to bolo v rozpore s otvoreným a transparentným charakterom výziev spoločného podniku BBI na predkladanie návrhov.
               
               
                  
                     (16)
                  List správnej rady BIC z 31. marca 2015 adresovaný GR RTD F.2.
               
               
                  
                     (17)
                  Pozri článok 4 ods. 5 nariadenia Rady č. 560/2014.
               
               
                  
                     (18)
                  Pozri odôvodnenie 14 nariadenia Rady č. 560/2014.
               
               
                  
                     (19)
                  Členovia lesníckeho odvetvia vo všeobecnosti nemajú žiadne vnútropodnikové výskumné kapacity a zvyčajne sa opierajú o externalizáciu výskumných činností smerom k akademickej obci a MSP.
               
               
                  
                     (20)
                  Pozri stranu 46 strategického programu pre inovácie a výskum z marca 2013 (
                  
                     SIRA
                  
                  ), kde celková suma určená prednostne na výskum a vývoj (t. j. výskumné a inovačné opatrenia) dosahuje 600 miliónov EUR (z toho 150 miliónov EUR predstavuje finančný príspevok členov BIC, 150 miliónov EUR ich nepeňažný príspevok a 300 miliónov EUR príspevok EÚ). 
               
               
                  
                     (21)
                  Nariadenie Rady (EÚ) č. 559/2014 zo 6. mája 2014, ktorým sa zriaďuje 
                  
                     spoločný podnik pre palivové články a vodík 2
                  
                  ; nariadenie Rady (EÚ) č. 558/2014 zo 6. mája 2014 o zriadení 
                  
                     spoločného podniku Čisté nebo 2
                  
                  ; nariadenie Rady (EÚ) č. 561/2014 zo 6. mája 2014, ktorým sa zriaďuje 
                  
                     spoločný podnik ECSEL
                  
                  ; nariadenie Rady (EÚ) č. 642/2014 zo 16. júna 2014, ktorým sa zriaďuje 
                  
                     spoločný podnik Shift2Rail
                  
                  .
               
               
                  
                     (22)
                  Zriadený nariadením Rady (EÚ) č. 557/2014 zo 6. mája 2014.
               
               
                  
                     (23)
                  Pozri článok 17 Zmluvy o Európskej únii.
               
               
                  
                     (24)
                  Pozri odôvodnenie č. 17 nariadenia Rady č. 560/214.
               
               
                  
                     (25)
                  Oznámenie Komisie Európskemu parlamentu a Rade 
                  
                     COM(2012) 60 final
                  
                  .
               
               
                  
                     (26)
                  Oznámenie Komisie Európskemu parlamentu a Rade 
                  
                     COM(2014) 14 final
                  
                  .
               
               
                  
                     (27)
                  Oznámenie Komisie Európskemu parlamentu a Rade 
                  
                     COM(2013) 494 final
                  
                  .
               
               
                  
                     (28)
                  Oznámenie Komisie Európskemu parlamentu a Rade 
                  
                     COM(2012) 79 final
                  
                  .
               
               
                  
                     (29)
                  Pozri s. 33 
                  
                     súboru nástrojov
                  
                   pre lepšiu právnu reguláciu“.
               
               
                  
                     (30)
                  V súlade s článkom 12 ods. 3 písm. b) v spojení s článkom 12 ods. 4 stanov priložených k nariadeniu Rady.
               
               
                  
                     (31)
                  V súlade s článkom 12 ods. 5 písm. b) v spojení s článkom 12 ods. 3 písm. a) a písm. b) stanov priložených k nariadeniu Rady.
               
               
                  
                     (32)
                  Nariadenie Európskeho parlamentu a Rady (EÚ) č. 1290/2013 z 11. decembra 2013, ktorým sa ustanovujú pravidlá účasti na programe Horizont 2020 – rámcový program pre výskum a inováciu (2014 – 2020).
               
               
                  
                     (33)
                  Spoločný podnik IIL bol pôvodne založený nariadením Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky.
               
               
                  
                     (34)
                  Delegované nariadenie Komisie (EÚ) č. 623/2014 zo 14. februára 2014, ktorým sa udeľuje výnimka z nariadenia Európskeho parlamentu a Rady (EÚ) č. 1290/2013 z 11. decembra 2013, ktorým sa ustanovujú pravidlá účasti na programe „Horizont 2020 – rámcový program pre výskum a inováciu (2014 – 2020) a pravidlá jeho šírenia, pokiaľ ide o spoločný podnik v priemyselných odvetviach využívajúcich biologické materiály.
               
               
                  
                     (35)
                  Ú. v. EÚ C , , s. .
               
               
                  
                     (36)
                  Ú. v. EÚ C , , s. .
               
               
                  
                     (37)
                  Nariadenie Rady (EÚ) č. 560/2014 zo 6. mája 2014 o zriadení spoločného podniku pre priemyselné odvetvia využívajúce biologické materiály (Ú. v. EÚ L 169, 7.6.2014, s. 130).